
NARVA LINNAVOLIKOGU

 OTSUS

Narva





                                  2008.a nr…..

Projekteerimistingimuste määramine

(Kalda tn.3 turuhoone rekonstrueerimine 

ehitusmaterjalide jae- ja hulgikaupade kaupluse tarbeks)

Vastavalt Kohaliku omavalitsuse korralduse seaduse  § 22 lõikele 2, Ehitusseaduse  § 19 lõikele 3. 
ASJAOLUD JA MENETLUSE KÄIK

14.04.2008 a. AS BMF BALTIC, registrikood 10228589, asukoht Tuleviku tn.6, Narva linn, keda esindab volikirja alusel Sergei Hiisku, taotles Narva Linnavalitsuse Arhitektuuri-ja Linnaplaneerimise Ametilt projekteerimistingimusi Kalda tn.3 turuhoone rekonstrueerimise ehitusprojekti koostamiseks ehitusmaterjalide jae- ja hulgikaupade kaupluse tarbeks. Narva linnas Kalda tn.3 asuv kinnistu, katastritunnusega 51105:004:0163, pindalaga 6155 m2, sihtotstarbega ärimaa, kuulub AS-ile BMF BALTIC vastavalt kinnistu müügi- ja asjaõiguslepingule. Maa-alal on olemas kehtiv detailplaneering.
OTSUS


Määrata projekteerimistingimused Kalda tn.3 turuhoone rekonstrueerimise ehitusprojekti koostamiseks ehitusmaterjalide jae- ja hulgikaupade kaupluse tarbeks järgnevalt:

	1. ÜLDANDMED



	1.1  Tellija                                           
	AS BMF BALTIC,  registrikood 10228589
Tuleviku tn.6, 20307 Narva 

	1.2 Asukoht, algandmed
                                               
	Narva linn, Kalda tn.3
Olemasoleva hoone ehitisalune pindala: 1449,0 m2
Krundi pindala: 6155 m2
Maakasutuse sihtotstarve: ärimaa

	1.3  Projekteerimistingimused on kehtivad 2 aastat alates otsuse jõustumisest.              

	1.4  Projekteerimistingimuste koostamise alus     

1.4.1 Projekteerimistingimuste taotlus 14.04.08.a avaldus nr.674/1-12,  Sergei Hiisku - volinik
1.4.2 Ehitusseadus, Planeerimisseadus, Narva linna ehitusmäärus 
1.4.3 Eestis kehtivad normatiivid, EPN, Eesti Standardid

	2. PROJEKTEERIMISE EESMÄRK




2.1 Projekti koostamise eesmärgiks on Kalda tn.3 turuhoone rekonstrueerimine koos katusealuse juurdeehitamisega ehitusmaterjalide jae- ja hulgikaupade kaupluse tarbeks.
2.2 Projekti koostamise eesmärgiks on maa-ala heakorrastamine koos parkimiskohtade rajamisega.
	3.  ÜLDNÕUDED




3.1 Ehitusprojekt koostada kooskõlas kehtestatud Linna turu detailplaneeringuga.

3.2 Projekti koostamisel juhinduda Eestis kehtivatest seadustest, standarditest, normdokumentidest ja juhenditest, sealhulgas:

- Narva Linnavolikogu kinnitatud 30.11.2006.a. määrus nr.48 „Narva linna ehitusmäärus”;
- Eesti Standard EVS 865-1:2006 „Hoone ehitusprojekti kirjeldus. Osa 1: Eelprojekti seletuskiri”;

- Eesti Standard EVS 865-2:2006 „Hoone ehitusprojekti kirjeldus. Osa 2: Põhiprojekti ehituskirjeldus”;

- Eesti Standard EVS 811: 2006 „Hoone ehitusprojekt”;

- Majandus- ja Kommunikatsiooniministri kehtestatud 27.12.2002.a. määrus nr 70 „Nõuded ehitusloa taotlemisel esitatavale ehitusprojektile“;
- Majandus- ja Kommunikatsiooniministri kehtestatud 24.12.2002.a. määrus nr 69 „Ehitise tehniliste andmete loetelu“;
- Vabariigi Valitsuse kinnitatud 27.10.2004. a määrus nr 315 „Ehitisele ja selle osale esitatavad tuleohutusnõuded”;

- Majandus-ja kommunikatsiooniministri kehtestatud 28.11.2002.a. määrus nr.14 „Nõuded liikumis-, nägemis- ja kuulmispuudega inimeste liikumisvõimaluste tagamiseks üldkasutatavates ehitistes”;

- Narva Linnavolikogu kinnitatud 06.03.2008.a. määrus nr.16 „Narva linna heakorra eeskiri”;

- Eesti Standard EVS 843:2003 “Linnatänavad” jne.
3.3 Projekti koostamisel kasutada tõest tehnovõrkudega digitaalset geodeetilist krundi alusplaani täpsusega M 1:500 mis on kooskõlastatud peageodeedi poolt.
3.4 Projekt (selle osad) peab olema koostatud või kontrollitud projekteerimises pädeva vastutava spetsialisti poolt (Ehitusseadus §18 lõige 4 punkt 1).
3.5 Projekt peab olema heaks kiidetud kõigil ehitusseadusega ettenähtud juhtudel.

3.6 Esitada projekti nimetus vastavalt projekteerimistingimustele.

3.7 Väljastatud projekteerimistingimused ning kehtestatud detailplaneeringu põhijoonis lisada projekti kausta.

3.8 Projekti koosseisus esitada originaalkooskõlastused.

3.9 Esitada Arhitektuuriametile eskiisprojekt heakskiidu saamiseks. Eskiisprojekt koostada kooskõlas Eesti Standardiga EVS 811: 2006 „Hoone ehitusprojekt”.

3.10 Esitada projekti koosseisus hoone 3-D joonised (Narva linna ehitusmäärus § 23).

3.11 Asendiplaan ja tehnovõrkude koondplaan esitada mõõtkavas 1:500.

3.12 Esitada hoone ehitusprojekti sõltumatu ekspertiis (Narva linna ehitusmäärus § 23,    Ehitusseadus § 21).
3.13 Esitada töödekorraldamise projekt. Ehitusplatsi plaanil näidata: masinate ja seadmete paiknemiskohad, montaažikraanade asetus ja tegevustsoonid, ehitusmaterjalide ja jäätmete ladustamiskohad, ajutised ehitised ja piirid,  transpordi liikumisteede mõõtmed ja nende paiknemine, ehitusplatsi ajutine valgustus ja korrashoid jne. (Narva linna ehitusmäärus § 23, Töötervishoiu ja tööohutuse nõuded ehituses §4). 

3.14 Esitada Arhitektuuriametile kooskõlastamiseks ehitusprojekt vähemalt kahes identselt komplekteeritud eksemplaris. Narva linna ehitusmääruse § 24 kohaselt nõutakse põhiprojekt ehitusloa saamiseks.
	4.  ARHITEKTUURSED JA LINNAEHITUSLIKUD TINGIMUSED     


4.1 Hoonete arv krundil: olemasolev.

4.2 Lubatud hoonestuse pindala ning hoone maksimaalne kõrgus: vastavalt Linna turu detailplaneeringule.

4.3 Piirdetarindite materjal: tuldtõkestav, vastavalt ehitusmaterjalide ja-toodete terviseohutuse nõuetele.
4.4 Välisviimistlusena võib kasutada metall-, kivi- või puitmaterjali. Fassaadilahendused peavad olema esteetiliselt vaadeldavad kõikidel vaadetel. Kasutada kombineeritud värvilahendusi. Välisviimistluse ja värvilahenduse pass esitada projekti koosseisus. Eskiisprojektis esitada vähemalt 2 välisviimistluse ja värvilahenduse varianti parima tulemuse saavutamiseks. 
4.5 Siseviimistlus: kasutatavad materjalid peavad vastama ruumide sihtotstarbele ja tervisekaitsenõuetele. Siseviimistluse lahendus esitada projekti koosseisus.

4.6 Klaasimine: esitada projektis fassaadide klaasistamispass. 

4.7 Uksed ja väravad: tuldtõkestavad.
4.8 Ette näha hoone dekoratiivne fassaadivalgustus. Esitada fassaadidele paigaldatavate välisvalgustite eskiisid (vähemalt 2 varianti) heakskiidu saamiseks.

4.9 Hoone siseruumide tehnosüsteemide rekonstrueerimine. 

4.10 Vajadusel välisvõrkude rekonstrueerimine.
4.11 Muud nõuded: vastavalt ekspertiisiotsusele.
4.12 Vajadusel kinnistusiseste teede rekonstrueerimine: esitada põhilised pinnakatete tööde mahud, vertikaalplaneerimine, teekatted, teekatete põhimõttelõiked, teemärkide spetsifikatsioon.  
4.13 Kinnistusiseste teede katted: asfalt, teekattekivid, teekatteplaadid.

4.14 Parkimiskohad lahendada Kalda tn.3 krundi piirides. Sõidutee laiuse piisavust kontrollida arvutusliku veoauto pöördekoridori šablooniga. Esitada Maanteeameti peaspetsialisti arvamus.
4.15 Ette näha autoparkla tänavavalgustus. Esitada valgustimastidele paigaldatavate välisvalgustite eskiisid (vähemalt 2 varianti) heakskiidu saamiseks, lähtudes „Narva Linnamööbel” projektist.
4.16 Puude likvideerimise korral määrata likvideeritavate puittaimede liigiline kuuluvus ning nende haljastuslik väärtus.

4.17 Heakorrastus: lahendada projektiga. 
4.18 Jäätmekäitlus: lahendada projekti mahus, näidates asendiplaanil. 
4.19 Asendiplaan: näidata olemasolevad ja lammutatavad ehitised, liiklusskeem, säilitatavad ja likvideeritavad puud; valgustimastide, sõidu- ja kõnniteede ning parkimiskohtade paiknemine; määratleda pinnakatted jne. 
4.20 Projekti koosseisus esitada lisaks:   

- situatsiooniskeem,

- keskkonnakaitsemeetmed ja tuleohutusmeetmed,

- piirdekonstruktsioonide sooja- ja mürapidavused,

- karkassi ja katuse plaanid, 

- hoone püstlõige,

- paneelidest hoone vaated, 

- materjalide ja põhielementide spetsifikatsioon,

- nõuded materjalide tugevusele, kestvusele ning pindade kvaliteedile, 
- hoone inventeerimisjoonised,

- lammutatavate seinte plaan,

- ruumide planeerimislahendus,

- seadmete paigutuse plaan,

- evakuatsiooniskeem,

- värvivaated koos värvikoodidega,

- avade täitmise plaan,

- akende ja uste eksplikatsioon,

- põrandate plaan ja lõiked,

- uute seinte spetsifikatsioon ja lõiked,
- reklaami asukoht jne.

	5. INSENERTEHNILISED ERITINGIMUSED



5.1 Hoone siseruumide tehnosüsteemide rekonstrueerimine: esitada insener-tehnilised osad Eesti Standardiga ettenähtud mahus. 
5.2 Välisvõrkude rekonstrueerimise korral esitada Arhitektuuriametile kooskõlastamiseks välisvõrkude tööprojektid. Tööprojektides esitada:

-
materjalide tellimisspetsifikatsioonid, 

- torustike (maakaablite) plaan,

-
montaaži skeem,

-
piki-ja põikiprofiilid,

-
projekteeritud torustike (maakaablite) tehnilised andmed, 

-
kvaliteedinõuded ning üldised materjalidele esitatavad nõuded,

-
materjalide transport ja ladustamine,

-
nõuded torustike (maakaablite) paigaldamisel,

-
takistavate rajatiste likvideerimine ja ümbertõstmine,

-
torustike (maakaablite) paigalduskaugused teistest torudest, kaevudest, ehitistest,

-
paigalduse täpsusnõuded,

-
torustike (maakaablite) katsetamine,

-
toodete ja töö kvaliteedi määramine,

-
tööde teostamise juhised,

-
ehitusplatsi juhtimine,

- plaan ja lõiked „Ehitustööde käigus rikutud katete taastamine” jne. 
5.3 Esitada tänavavalgustuse tööprojekt.

5.4 Eriosadele taotleda tehnilised tingimused ja projektid kooskõlastada vastavate võrguvaldajatega.
5.5 Võtta nõusolek ehitustööde läbiviimiseks projekteeritaval alal olemasolevate, planeeritud ja projekteeritud tehnovõrkude kaitsevööndite valdajatelt.
	6. ERITINGIMUSED




6.1 Enne projekteerimise algust tuleb läbi viia hoone tarindite ja tehnovõrkude seisundi tehniline ekspertiis. Soovitused ja järeldused võtta arvesse projekteerimisel. Otsus lisada projekti kausta.
	7. KOOSKÕLASTUSED




7.1    Ida-Eesti Päästekeskuse Narva Keskkomando.

7.2    Linnavara ja-Majandusameti kommunaalmajanduse osakond (jäätmekäitlus, likvideeritavad puud, liikluskorraldusvahendid, välisvõrgud jne.)
7.3    Katastriüksuse omanik.

7.4    Narva Linnavalitsuse Arhitektuuri- ja Linnaplaneerimise Amet.

	8. RAKENDUSSÄTTED




8.1    Otsus jõustub teatavaks tegemisest.
8.2 Otsuse võib vaidlustada Tartu Halduskohtu Jõhvi kohtumajas 30 päeva jooksul arvates otsuse  teatavakstegemisest.
Mihhail Stalnuhhin

